o
Derek Prince Välähdyksiä tulevaisuudesta Osa 2
Edellisissä jaksoissa aiheeni oli "Välähdyksiä tulevasta",
Israeliin liittyviä Raamatun profetioita.
Esittelin kolme välähdystä, jotka kertaan lyhyesti.
Ensimmäisenä koko maailmaa koskettava ahdinko,
ensin juutalaisia, sitten muita kansoja.
Toisena 144000:n nuoren israelilaisen sinetöiminen,
joista tulee Jumalan viimeinen armeija
julistamaan evankeliumia kaikille kansoille.
Kolmantena Israelin pako autiomaahan, jossa
heistä pidetään huolta kolme ja puoli vuotta
ja heidät tuodaan takaisin perintömaahansa.
Jäljellä on viisi välähdystä. Niiden läpikäymiseen tarvitaan
Jumalan armoa ja teidän kärsivällisyyttänne,
mutta en saa tehtävääni päätökseen ellen käy niitä läpi.
Neljännen välähdyksen olen otsikoinut "Viimeinen hyökkäys Jerusalemiin".
Kaikki jäljellä olevat välähdykset pohjautuvat Sakarjan kirjaan.
Sak 12, jae 1: "Tämä on Herran sana Israelille ..." Jae 2:
"Minä teen Jerusalemista juovuttavan maljan
kaikille ympärillä asuville kansoille. Myös Juuda joutuu ahdinkoon,
kun Jerusalemia piiritetään."
Sana, joka on käännetty "juovuttava" käännetään myös
"hoiperteleva" tai "horjuva". Jokin, kuten alkoholi tai huumeet,
tekee ihmisistä kyvyttömiä järkeviin tekoihin ja
he eivät pysty edes liikkumaan horjumatta.
Jumala saa sen aikaan.
Hän sanoo, että kaikki ympäröivät kansat piirittävät Jerusalemia.
Kartalta näemme, että kaikki Israelia ympäröivät valtiot ovat
poikkeuksetta arabimaita, joiden pääuskonto on islam.
Se ei ole vanhinko. Sekä Jumala että paholainen ovat järjestäneet niin.
Paholainen, joka tuntee profetiat, on ollut selvillä vuosisatoja,
että aikojen loppuhuipennus tapahtuu Israelin maassa ja
silloin juutalaisten ja heidän messiaansa välit sovitetaan.
Niinpä paholainen rakensi Israelin ympärille eräänlaisen aitauksen
kansoista, jotka ovat uskonnoltaan, islam,
perin pohjin Israelia ja Jumalan Israel-suunnitelmia vastaan.
Tältä näyttää skenaario, jossa sekä Jumalalla että paholaisella
on osansa, mutta Jumalalla tulee olemaan viimeinen vastaus.
Kaikki ympäröivät kansat ovat siis arabeja ja todennäköisesti he
aloittavat rajun hyökkäyksen Israelia ja Jerusalemia vastaan.
Sakarjan seuraava jae: "Sinä päivänä Minä teen Jerusalemista
raskaan kiven kaikkien kansojen tielle. Ne kokoontuvat Jerusalemia vastaan,
mutta kaikki, jotka käyvät siihen kiveen käsiksi, repivät pahoin itsensä."
Tämä on toinen vaihe.
Se leviää arabimaista kaikkiin maailman kansoihin.
Tämä voisi tapahtua siten, että YK alkaa yksimielisesti vastustaa Israelia.
Tätä ei ole vaikea ennustaa.
Kirjastani "Viimeinen sana Lähi-idästä", julkaistu v. 1982, sanon sen, että
vuosienkaan kuluttua minun ei tarvitse muuttaa siitä yhtään sanaa, koska
kirjani pohjautuu Kirjoituksiin, jotka eivät muutu.
Jo YK:n peruskirjassa on päätöslauselma,
jonka mukaan Jerusalemista tehdään kansainvälinen kaupunki.
Päätöstä ei ole kumottu, se on yhä voimassa.
Jos YK milloin tahansa päättäisi panna tämän päätökseen toimeen
sotajoukkojen voimin, tuloksena olisi oitis Sakarjan kuvaama tilanne.
Kyse ei ole tulevaisuuden unesta. Tilanne saattaa muuttua todelliseksi.
Sattumoisin YK:n päämaja Israelissa sijaitsee kukkulalla, jota kutsutaan
Paholaisen neuvoston vuoreksi. Se ei varmaankaan ole sattuma.
Jumala ilmoittaa tulevansa väliin.
Jae 4: "Tuona päivänä, näin kuuluu Herran sana,
Minä annan hevosten vauhkoontua ja ratsastajien joutua sekasortoon.
Minä kiinnitän katseeni Juudan heimoon ja varjelen sitä,
mutta teen sokeiksi viholliskansojen ratsut."
Haluan sanoa teille jotain erikoista.
En ehkä osaa sitä selittää, mutta näyttää siltä, että
Jerusalemiin hyökkäävät sotajoukot eivät ole mekanisoituja vaan
ratsuväkeä ja muita eläimiä. Tämä käy mielestäni ilmi
Sakarja 14:stä, jossa puhutaan hevosiin, muuleihin
ja kameleihin iskevästä rutosta.
Niiden silmätkin mätänevät kuopissaan.
Panssarivaunujen silmät eivät voi mädäntyä kuopissaan.
Sakarja 14 ja muun muassa Hesekiel 38 ja 39 osoittavat,
että sota käydään välineillä, jotka olivat käytössä
ennen mekanisoituja armeijoita.
En osaa sen kummemmin selittää sitä, mutta
eräs mahdollisuus on, että nykyajan aseet lyövät itsensä laudalta.
Teknologia kehittää teknologian, joka tekee nykyaseista hyödyttömiä.
Ennen Aavikkomyrsky (Irakin sota) sotaa sanottiin, että USA:lla on pommi,
jonka räjäyttäminen mykistäsi automaattisesti
kaikki elektroniset laitteet.
Nykyajan mekanisoitu sodankäynti riippuu elektronisista laitteista.
En väitä, että näin tulee käymään, mutta olen vakuuttunut, että
jotain tällaista tapahtuu. Mikä sen aiheuttaa, en tiedä.
Toinen mahdollisuus on, että antikristus pysyäkseen vallassa
ottaa haltuunsa kaikki nykyaseet. Ilm 13 sanoo:
"Kuka pystyy taistelemaan sitä vastaan?"
Se siis jotenkin hallitsee tärkeitä sota-aseita.
En väitä, että kumpikaan selitys on oikein, mutta olen sitä mieltä
Kirjoitusten perusteella, että lopullisessa taistelussa on ratsuväkeä
ja sotilasleirejä, joissa on kameleita ja muita eläimiä, kuten aaseja.
Näin oli vielä vuoteen 1914.
Enoni oli mekanisoidussa Intian ratsuväkiyksikössä ja
hän johti El Afulan hyökkäystä, kun Allenby kukisti turkkilaiset.
Hän haavoittui El Afulassa, joka on nykyisin Afula.
Ei hevosaikakaudesta niin kauaa ole.
Asuntomme aulassa Fort Lauderdalessa on
valokuva Allenbystä tulossa Jerusalemiin ja kaikki ovat ratsailla,
joskin Allenby itse käveli.
Tämä antaa aihetta ajatella, ja jos haluatte, ottaa rukousaiheeksi.
Sak 12:4-9, Jumala sanoo, että "Minä liityn taisteluun mukaan."
Jae 5: "Silloin Juudan sukujen päämiehet sanovat sydämessään:
Minun väkevyyteni ovat Jerusalemin asukkaat.
Herra Sebaot, heidän Jumalansa, auttaa heitä.
Sinä päivän Minä teen Juudan päämiehet tulipannuiksi
keskelle kuivaa metsää, ikään kuin tulisoihduiksi lyhteiden sekaan
ja tuli tuhoaa kansat oikealta ja vasemmalta."
Raamatussa oikea ja vasen määräytyvät sen mukaan kun
temppeliin astutaan idästä.
Pohjoinen on oikealla ja etelä vasemmalla.
"Mutta Jerusalemin asukkaat pysyvät yhä paikoillaan kaupungissaan."
Jae 7: "Mutta Herra pelastaa ensiksi Juudan asuinsijat,
etteivät Daavidin suku ja Jerusalemin asukkaat saisi
suurempaa kunniaa kuin Juuda."
Tämä tarkoittaa juutalaisia, jotka eivät asu Jerusalemissa.
"Sinä päivänä Herra on kilpenä Jerusalemin asukkaiden ympärillä, ja
silloin heikoinkin heistä on kuin Daavid, ja Daavidin suku heidän
johdossaan on kuin Jumala, kuin Herran enkeli.
Sinä päivänä Minä hävitän kaikki kansat, jotka
hyökkäävät Jerusalemia vastaan."
Kun Jumala haluaa tuhota, Hän myös toteuttaa päätöksensä.
Jumala sanoo: "Minä liityn itse mukaan taisteluun tässä vaiheessa."
Taistelun huipentuma on uskoakseni kuvattu Sak 14:ssä.
Mutta ennen sitä Sakarjassa on muita välähdyksiä tulevasta.
Otan ne esiin ennen loppuhuipentumaa Sak 14:ssä.
Seuraava välähdys tulevasta on mielenkiintoinen ainakin minusta.
Olen otsikoinut sen "Messiaan yliluonnollinen ilmoittaminen".
Tämä käy ilmi Sak 12:10:stä. "Minä vuodatan Daavidiin ja
Jerusalemin asukkaisiin armon ja rukouksen nöyrän hengen ..."
Muistakaa, ettette voi rukoilla nöyrästi
ellei Jumala anna teille armoa. Armon on tultava ensin.
Tässä vaiheessa Jumala antaa kansalleen armon
kääntyä Hänen puoleensa, pyytää armoa ja Hänen apuaan.
Seuraavaksi tulee Raamatun kovimpia sanoja Messiaaseen liittyen.
"He (juutalaiset) katsovat Minuun, jonka ovat lävistäneet ..."
"Minä" on tässä Herra.
"... he surevat Häntä niin kuin surraan ainoaa poikaa ja
valittavat Häntä katkerasti niin kuin esikoista valitetaan."
Tässä ihmeellisessä toteamuksessa Jumala sanoo: "He lävistivät Minut
Jeesuksen, Messiaan, persoonassa."
Useimmat heistä eivät ole surreet tätä 2000 vuoden aikana.
He eivät ole tajunneet mitä tekivät. Mutta tässä kohtaa ilmoitusta
he yhtäkkiä oivaltavat mitä ovat tehneet.
Tämä on mahdollista vain Pyhän Hengen vaikutuksesta.
Muistakaa, että vain Pyhä Henki voi ilmoittaa Jeesuksen sinä, joka Hän on.
Kun Pietari sanoi Hänelle: "Sinä olet Messias, elävän Jumalan Poika",
Jeesus vastasi: Tätä ei sinulle ole ilmoittanut liha eikä veri,
vaan Minun Isäni, joka on taivaissa."
Näin Jeesus antaa ymmärtää, että Pyhä Henki ilmoittaa tämän.
Ei kukaan meistä täällä tunne Jeesusta mistään muusta
tietolähteestä kuin Pyhästä Hengestä.
Jos olet kokenut pelastumisen ja muistelet sitä, niin oivallat, että
Pyhä Henki oli ensimmäinen jumaluu- den muoto, joka kosketti sinua.
Kuten minun tapauksessani: tunsin Pyhän Hengen kosketusta
useita viikkoja ennen kuin kohtasin Jeesuksen.
En tiennyt mitä minulle oli tapahtumassa.
Tämä on vähän koomista, mutta kerron lyhyesti.
Olin brittiarmeijan sotilas ja luin Raamattuani kauniisti kuin
filosofi tutkiskellessaan filosofista teosta. Eräs sotilaspastori sanoi:
"Me pidämme jumalanpalveluksen helluntaina."
Tuolloin en edes tiennyt mikä helluntai on.
Pastori pyysi minua lukemaan Apostolien teoista kohdan,
joka kertoo Pyhän Hengen vuodattamisesta.
Olin ylimielinen noina aikoina ja ajattelin, että
kyllä minä tiedän miten tämä luetaan.
Harjoittelen pitämään taukoja sopivasti. Se oli katastrofi.
Kun nousin lukemaan, jotain tapahtui hengitykselleni
enkä voinut sanoa kuin pari sanaa vetämättä välillä henkeä.
Se oli naurettavaa. En ollut vielä kääntynyt kristityksi
enkä tuntenut Jeesusta, mutta Pyhä Henki oli puuttunut asiaan.
On aina mielenkiintoista nähdä Jumalan toimivan juutalaisissa
nyky-Israelissakin.
Jumala hiiviskelee heidän sokealla puolellaan.
He eivät tiedä mitä heille tulee tapahtumaan, mutta
Pyhä Henki hoitaa heitä ja Hän tulee ilmoittamaan Yeshuan.
Seuraavana on kuvaus suremisesta, juutalaiskansan yhteisestä surusta:
Silloin Jerusalemissa itketään yhtä äänekkäästi kuin itkettiin
Hadad-Rimmonia Megiddon laaksossa."
Tämä tapahtui silloin kun kuningas Josia sai surmansa taistelussa
ja Israel koki menettäneensä viimeisen toivonsa saada
hallitsijakseen Jumalaa pelkäävä kuningas ja menestystä maalleen.
"Koko maa on täynnä valitusta. Kukin suku valittaa erikseen ja
niiden miehet ja naiset: Daavidin suku, Natanin suku,
Leevin suku, Simein (Simeon) suku ja kaikki muutkin suvut,
jokainen niistä erikseen ja erikseen niiden miehet ja naiset."
Huomatkaa, että miehet ja naiset olivat tänä aikana erillään,
jottei syntyisi normaaleja aviosuhteita.
En ole juutalaistapojen asiantuntija, mutta monille teistä,
jotka olette juutalaisia, shivah on tuttu.
Perheen jäsenen kuoltua perhe pysyy kotona viikon,
he riisuvat kenkänsä, laittavat patjoja lattialle ja istuvat niillä.
Ystävät ja muut sukulaiset käyvät tuomassa surunvalitteluja.
Tämä on virallinen suruaika. Miehet eivät aja partaansa.
Sakarjan mainitsema koko Israelia koskeva suruaika kestää viikon.
Kansa viettää suruaikaa, koska se ei koskaan ennen surrut Jeesusta.
Luin koskettavan kertomuksen nuoresta tytöstä,
ehkä 14-vuotias juutalaistyttö, perheensä ainoa jäsen Saksassa,
joka pakeni holokaustista.
Kirjan nimi on Valittu jäämään eloon (Chosen, Selected to Live).
Ihmeellisten tapahtumien jälkeen tyttö päätyi
presbyteeripastorin kotiin Hollantiin. Siellä oli lasten Raamattu.
Tyttö ei ollut koskaan nähnyt Uutta Testamenttia ja
hän alkoi lukea sitä ja hän luki Jeesuksen elämästä.
Hän käsitti heti, että Jeesus on Messias.
Sitten hän luki Jeesuksen kuolemasta ja hänen sydämensä murtui.
Hän vietti shivahia eli suri seitsemän päivää.
Sitten hän jatkoi lukuaan ja hänelle selvisi, että Jeesus on ylösnoussut.
Mahtava löytö! Oletteko te kaikki tehneet tämän löydön?
Jeesus elää tänään. Aamen!
Tässä oli kuvaus Messiaan yliluonnollisesta ilmoittamisesta ja
sitä seuraavasta suruajasta.
Seuraava kuvaus on "Maan puhdistaminen".
Emme tiedä tarkkaan miten nämä tapahtumat liittyvät ajallisesti toisiinsa.
Raamatustakaan ei löydy selvää merkkiä.
Mutta Sak 13:1-5 sanoo näin:
Sinä päivänä (se päivä, jolloin israelilaiset
ymmärtävät, että Jeesus on Messias)
Daavidin suvulle ja Jerusalemin asukkaille
puhkeaa lähde, joka puhdistaa synnistä ja saastaisuudesta."
Saastaisuus on sana, jota käytetään naisesta
silloin kun hänellä on kuukautiset. Mies ei saa kajota häneen.
Tässä puhutaan jostain, mikä on erottanut juutalaiset Jumalasta.
"Silloin, näin sanoo Herra Sebaot, Minä hävitän epäjumalat maasta,
niin ettei niiden nimiäkään enää tunneta. Minä poistan maasta
myös saastaisen hengen ja väärät profeetat."
Maa puhdistetaan yhtenä päivänä kolmesta asiasta:
epäjumalan palvonnasta, okkultismista ja vääristä profeetoista.
Sanonpa, että jos tämä tapahtuisi nyky- Israelissa, tuskin maata ja ihmisiä
tuntisi samaksi, koska siellä on niin paljon epäjumalan palvontaa,
okkultismia ja vääriä profeettoja. Olen kuullut kristittyjen rukoilevan, että
maa puhdistuisi, mutta Jumala sanoo, ettei se tapahdu ennen tiettyä päivää
ja se tapahtuu hetkessä.
Niin kuin Israelissa, samoin on laita seurakunnissa.
Mitähän mahtaisi tapahtua seurakunnissa, jos ne puhdistettaisiin
epäjumalan palvonnasta, okkultismista ja vääristä profeetoista.
Joissain seurakunnissa oli runsaasti tyhjiä tuoleja.
Jatkamme seuraavaan pieneen välähdykseen
otsikoltaan "Haavoittunut Paimen".
Tämä on koskettava kohta.
En ole juutalainen, mutta käydessäni läpi seuraavia kohtia,
samaistun juutalaisiin ja heidän hengellisiin kokemuksiinsa.
Sak 13:6. Siinä on tuntematon henkilö
ja jotkut Raamatun käännökset liittävät hänet edellisiin jakeisiin.
Mielestäni se on virhe, sillä jae kuusi johdattelee jakeeseen 7 ja
tapahtumiin siitä eteenpäin. Jae 6:
"Joku sanoo hänelle
(emme vielä tiedä kuka "hän" on), mitä ovat nuo haavat käsissäsi?"
Tästä on useita käännösversioita. Menemättä hepreankielen ongelmiin,
joku käännös puhuu haavoista käsivarsien välissä eli rinnassa.
Mielestäni käännös "haavat käsissä" on oikea.
Juutalaiset kohtaavat nyt jonkun, jolla on haava-arpia käsissään.
He kysyvät: Mitä ovat nuo haavat?
Vastaus on kaunis, jos uskot, että "joku" on Yeshua.
Hän vastaa: "Ne lyötiin Minuun ystävieni luona."
Avainsana on "ystävät".
Se ei tarkoita niitä, joita Minä rakastan
vaan niitä, jotka rakastavat Minua.
Ikään kuin Jeesus sanoisi 2000 vuoden hyljeksinnän jälkeen:
"Tiedän, että te todella rakastatte Minua.
Te olette todella Minun kansaani." Minua tämä koskettaa syvästi.
Herran Jeesuksen armo. Hän ei syytä eikä tuomitse.
Hän sanoo, että kaikki on nyt hyvin.
Seuraavaksi katsomme kuvaa haavoittuneesta paimenesta.
Jae 7: "Kohoa miekka, paimentani kohti, (Jumala puhuu)
nouse uskottuani vastaan! sanoo Herra Sebaot.
Minä lyön paimenen maahan ja lauman lampaat joutuvat hajalle,
pienimpiäkin vastaan Minä kohotan käteni."
Jeesus sanoo samat sanat Mat 26:ssa.
Pitäkää sormenne Sak 13:ssa ja katsokaa Mat 26.
Jeesuksen sanat Mat 26:31:ssa ovat samat kuin Sak 13: 7:ssä.
Hän sanoo ne viimeisen ehtoollisen päätteeksi.
Mat 26:31: "Sitten Jeesus sanoi heille (opetuslapsille):
Tänä yönä te kaikki luovutte Minusta, sillä on kirjoitettu:
"Minä lyön paimenen maahan, ja lauman lampaat joutuvat hajalle."
Paimenen lyöminen maahan viittaa Jeesukseen,
mutta huomatkaa, että lyöjä on Jumala.
Se ei ollut onnettomuus eikä vain ihmisen ilkeyttä ja pahuutta
vaan Jumalan ennakkosuunnitelma meidän pelastukseksemme.
Mat 26:56 pidättämisen jälkeen Hän sanoo: "Mutta kaikki tämä
on tapahtunut, jotta profeettojen kirjoitukset kävisivät toteen."
Silloin kaikki opetuslapset jättivät Hänet ja pakenivat."
Haluan korostaa profeettojen kirjoitusten valtavaa auktoriteettia.
Kaikki Jeesuksen elämässä tapahtui, jotta profeettojen kirjoitukset
kävisivät toteen Hänen syntymästään, Hänen kuolemastaan ja
Hänen ylösnousemuksestaan.
Jeesus oli täysin kuuliainen kirjoitusten arvovallalle.
Kaikki mitä Hän teki,
Hän teki, jotta profeettojen kirjoitukset kävisivät toteen.
Toivottavasti tämä synnyttää teissä uudenlaisen
asenteen profeettojen kirjoituksiin.
Valitettavasti useimmat aikamme seurakunnat
eivät tiedä profeettojen kirjoituksista juuri mitään.
Kuten aiemmin sanoin tässä opetussarjassani,
kirjoitukset ovat Jumalan valo pimeyteen.
Jos et käytä valoa, olet pimeydessä vaikka sinun pitäisi olla valossa.
Palaamme Sak 13:een
ja tarkastelemme mitä sanat pitävät sisällään.
"Kohoa, miekka, paimentani (Jumalan paimen) kohti,
nouse uskottuani vastaan!" Tämä on ihmeellinen ilmaisu.
Eräs mies on Jumalan kumppani, joka on pysyvässä ja
läheisessä yhteydessä Jumalaan.
On vain yksi mies, joka vastaa kuvausta: Jeesus Messias.
Tarkastelemme hetken Sak 6:tta.
Tämä on selvimpiä ennustuksia
Jeesuksen messiaanisuudesta koko Raamatussa.
Luen jakeet 11-13.
Tässä kerrotaan siitä, kun israelilaisten jäännös oli palannut
Jerusalemiin Babylonista ja he olivat rakentamassa uudelleen temppeliä ja
ylipapin virka oli palautettu.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä